CELEX: 62010CA0505
Language: sk
Date: 2011-11-10 00:00:00
Title: Vec C-505/10: Rozsudok Súdneho dvora (tretia komora) z  10. novembra 2011 (návrh na začatie prejudiciálneho konania, ktorý podal Højesteret — Dánsko) — Partrederiet Sea Fighter/Skatteministeriet (Smernica 92/81/EHS — Spotrebné dane z minerálnych olejov — Oslobodenie — Pojem „plavba“ — Palivo používané pre rýpadlo upevnené na plavidle a fungujúce nezávisle od motora tohto plavidla)

28.1.2012   
            
            
               SK
            
            
               Úradný vestník Európskej únie
            
            
               C 25/19
            
         
      Rozsudok Súdneho dvora (tretia komora) z 10. novembra 2011 (návrh na začatie prejudiciálneho konania, ktorý podal Højesteret — Dánsko) — Partrederiet Sea Fighter/Skatteministeriet
      (Vec C-505/10) (1)
      
      (Smernica 92/81/EHS - Spotrebné dane z minerálnych olejov - Oslobodenie - Pojem „plavba“ - Palivo používané pre rýpadlo upevnené na plavidle a fungujúce nezávisle od motora tohto plavidla)
      (2012/C 25/31)
      Jazyk konania: dánčina
      
         Vnútroštátny súd, ktorý podal návrh na začatie prejudiciálneho konania
      
      Højesteret
      
         Účastníci konania pred vnútroštátnym súdom
      
      
         Žalobkyňa: Partrederiet Sea Fighter
      
         Žalovaný: Skatteministeriet
      
         Predmet veci
      
      Návrh na začatie prejudiciálneho konania — Højesteret — Výklad článku 8 ods. 1 písm. c) smernice Rady 92/81/EHS z 19. októbra 1992 o harmonizácii štruktúry spotrebných daní z minerálnych olejov (Ú. v. ES L 316, s. 12) — Oslobodenie minerálnych olejov používaných ako palivo na plavbu od dane — Pojem „na plavbu“ — Minerálne oleje používané ako palivo pre rýpadlo pripevnené na lodi, ktoré má však svoj vlastný motor a palivovú nádrž, a teda funguje nezávisle od pohonu lode
      
         Výrok rozsudku
      
      Článok 8 ods. 1 písm. c) smernice Rady 92/81/EHS z 19. októbra 1992 o harmonizácii štruktúry spotrebných daní z minerálnych olejov, zmenenej a doplnenej smernicou Rady 94/74/ES z 22. decembra 1994, sa má vykladať v tom zmysle, že minerálne oleje dodávané na používanie v rýpadle, ktoré je na plavidle trvalo upevnené, ale ktoré vzhľadom na to, že má samostatný motor a samostatnú palivovú nádrž, funguje nezávisle od motora poháňajúceho plavidlo, nie sú oslobodené od spotrebných daní.
      
         (1)  Ú. v. EÚ C 13, 15.1.2011.